***Cieto pakaišu kūtsmēslu krātuves ierīkošanas rekomendācijas***

Krātuves pamatne atrodas aptuveni vienā līmenī ar apkārtējo zemes virsmu vai arī nedaudz augstāk, un tai ir 1-2% liels slīpums uz vircas teknes vai trapa pusi. Tas nepieciešams vircas savākšanai. Gar trim krātuves malām izbūvē 1-3 m augstas sienas, bet ceturto malu atstāj vaļēju, lai krātuvē varētu iebraukt ar mobilo tehniku.

|  |  |
| --- | --- |
|  | 1. att. Cieto pakaišu kūtsmēslu krātuves shēma: 1 –siena; 2 – kūtsmēslu kaudze; 3 – vircas krātuve; 4 – vircas starpkrātuve; 5 – vircas savākšanas traps, kas pārsegts ar režģi; 6 - betonējums |

Krātuves sānu sienas (malas) būvē no monolīta dzelzsbetona vai rūpnieciski gatavotiem dzelzsbetona elementiem. Vēlamais grīdas plātnes un sienu biezums nav mazāks par 15 cm. Turklāt betonam ir jābūt stiegrotam un ar augstu stiprību (vismaz B25 klase, ūdensnecaurlaidības klase W10), lai krātuve nebojātos, kad pa to pārvietojas ar traktortehniku. Ja krātuve būvēta no saliekamiem paneļiem, tad to saduršuvēm jābūt attiecīgi hermetizētām. Krātuves sienam no iekšpuses ierīko hidroizolāciju pārklājot ar 2-3 bitumena mastikas kārtām, vai konstrukcijām izmantojot attiecīgo betona kvalitāti nodrošinot betona ūdens necaurlaidību un izturību dota vidē.

Kūtsmēslu krātuvei ierīko vēl atsevišķu vircas krātuvi vai starpkrātuvi, lai savāktu un uzglabātu no pakaišu kūtsmēsliem izdalīto vircu, kā arī krātuvē iekļuvušo nokrišņu ūdeni, no kuras vircu regulāri pārsūknē uz galveno vircas krātuvi. To ierīko iedziļinātu, lai virca tajā ieplūstu ar pašteci. Iedziļināto vircas krātuvi vai starpkrātuvi samontē no cilindriskiem grodiem, izbetonējot tās apakšējo daļu (pamatni), kā arī iespējams ierīkot cilindriskas vai taisnstūrveida formas starpkrātuves no monolīta dzelzsbetona.

Papildus ierīko virszemes vircas krātuvi. To būvē no rūpnieciski gatavotām konstrukcijām vai monolīta dzelzsbetona, līdzīgi kā virszemes šķidrmēslu krātuves, nodrošinot konstrukcijas hidroizolāciju un konstrukciju saduršuves hermetizāciju.

Krātuves aizņemtā platība ir atkarīga no kūtsmēslu kaudzes augstuma. Parasti cietos (pakaišu) kūtsmēslus krauj 1,5-2 m augstās kaudzēs, bet, lietojot attiecīgu tehniku, kaudzes augstums var sasniegt arī 3 un vairāk metrus. Krātuves platums ir atkarīgs no kūtsmēslu izkraušanas veida. Ja paredzēts krātuvē iebraukt tikai ar mobilo izkrāvēju, tad tās minimālais platums ir 3-5 m, bet, ja paredzēts iebraukt ar transportpiekabi (kūtsmēslu ārdītāju), tad vismaz 6-9 m.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Pakaišu kūtsmēslu krātuvju un vircas tilpņu parametri un orientējošās būvizmaksas, ieskaitot PVN   |  |  |  |  | | --- | --- | --- | --- | | Rādītāji | Būvizmaksas, Ls/m3, ja krātuves ietilpība | | | | Līdz 500 m3 | 500-1000 m3 | 1000-2000 m3 m3 | | Kūtsmēslu krātuves izmaksas, Ls un Ls/m3:  1.var.- dzelzsbetona saliekamie pamati, monolīta dzelzsbetona grīda  2.var.- monolīta dzelzsbetona pamati un grīda | 36,0  45,0 | 33,0  40,0 | 30,0  38,4 | | Vircas uzskāršanas tvertnes: | Skatīt cilindrisko krātuves izbūves būvizmaksas | | | |  |

Piezīme: tabulā dotās būvizmaksas ir orientējošas, jo katrā konkrētajā situācijā tās var nedaudz atšķiries.